
Kor gammal er du? 32

Kor lenge har du jobba i skulen? Sidan hausten 1997

Korleis er tilgangen på IKT – Utstyr ved din skule? Alle lærarane har sin personlege pc, me har to pc-ar i kvart klasserom og14 pc-ar i to mediatek. Me har digitalt videokamera og tre digitale kamera. Me har ei videokanon

Meinar du at IKT kan vera eit godt reiskap under begynnaropplæringa i norsk? (grunngje)

IKT (pc) kan vera eit godt reiskap for alle saman i begynnaropplæringa i norsk. Motorisk sett kan det vera vanskeleg for nokre å skiva med blyant. Ein kan produsera mange bokstavar på kort tid, ein kan leika mykje med hjelp av pc, ein kan endra på skrifttype og storleik.  Motivasjonen til å produsera/skriva kan bli større med hjelp av pc. Det er maskinskrivne bokstavar ein møter i dagleglivet.

For lærar: 

Lett å organisera på stasjonar
Det er lett å lagra tekstane og dermed jobba vidare med dei (mapper).
I følgje den nye læreplanen som kjem i 2006 er digital kompetanse i alle fag ein sentral del

Dersom du har nokon erfaringar med Arne Trageton sitt arbeid i samband med IKT i begynnaropplæringa i norsk, kva syntes du då om hans teoriar i praksis?

Eg var med på prosjektet til Trageton. Teoriane hans er vel eigentleg nye. Elevar i norsk skule har brukt datamaskinar frå midten av 1980-talet. Trageton har kanskje systematisert ein del i form av bøker, men teoriane er ikkje nye. Det står allereie i L-97 at ein skal nytta IKT i småskulen, og det vert enda meir i den nye læreplanen. 

Kva slags tankar gjer du deg om IKT sin posisjon i begynnaropplæringa i norsk om 10 år?

Visjonane til departementet og kommunar rundt om kring, er at alle elevar skal ha sin eigen laptop. Går då ut i frå at mykje av begynnaropplæringa i norsk vil ta i bruk IKT. Me lærer alle på forskjellige måtar, men trur pc-en kan hjelpa mange til lettare å læra og lesa/skriva.

